Ջոն Սայգենթալեր
**Սայգենթալերի կենսագրության հետ կապված սկանդալ**, միջադեպ, որը տեղի է ունեցել 2005 թվականին, երբ Վիքիպեդիայի անանուն մասնակիցը միստիֆիկացված հոդված է ստեղծել հայտնի գրող և լրագրող Ջոն Սայգենթալերի (անգլ.՝ John Seigenthaler) մասին։ Հոդվածի անկոռեկտ բովանդակությունը միանգամից չի հայտնաբերվել և չի ուղղվել չորս ամսվա ընթացքում, քանի դեռ այն չի հայտնաբերվել Սայգենթալերի կողմից։

Սկանդալը կասկածի տակ է դրել վերցված տեղեկությունների հուսալիությունը Վիքիպեդիայից և նմանատիպ այլ կայքերից, որոնք կարող է խմբագրել օգտատերերից յուրաքանչյուրը։ Այդ դեպքից հետո Անգլերեն Վիքիպեդիայում մի շարք միջոցներ են ձեռնարկվել կեղծ տեղեկատվության առաջացման դեմ պայքարելու համար, այդ թվում՝ անանուն օգտատերերի կողմից նոր հոդվածների ստեղծման ժամանակավոր արգելքը։

2005 թվականի դեկտեմբերի 13-ին տված հարցազրույցում համահիմնադիր Ջիմմի Ուելսն իր անփոփոխ աջակցությունն է հայտնել Վիքիպեդիայի քաղաքականությանը, որը թույլ է տալիս չգրանցված օգտատերերին խմբագրել հոդվածները՝ նկարագրելով խմբագիրների մասնակցությունը Չինաստանում և Իրանում գաղտնիության հարցերի տեսանկյունից։ Սակայն դրա հետ մեկտեղ նա հայտարարել է, որ վանդալության դեմ պայքարի շրջանակներում նոր հոդվածներ ստեղծելու չգրանցված մասնակիցների արտոնությունները սահմանափակվելու են։

Միստիֆիկացիա
------------

2005 թվականի մայիսի 26-ին Վիքիպեդիայի անգլերեն տարբերակում անանուն օգտատիրոջ կողմից Ջոն Սայգենթալերի մասին կենսագրական հոդված է տեղադրվել, որը հորինված տվյալներ է պարունակել նրա կյանքի և գործունեության մասին։ Դրանց թվում տեղեկություններ են եղել Սայգենթալերի՝ ԽՍՀՄ-ում իբր բազմամյա բնակության և Ջոն Քենեդու և Ռոբերտ Քենեդու սպանություններին նրա մասնակցության մասին։ Ավելի ուշ պարզվել է, որ հրապարակման հեղինակը ոմն Բրայան Չեյսն (անգլ.՝ Brian Chase) է՝ Թենեսի նահանգի Նեշվիլ քաղաքում գտնվող «Rush Delivery» սուրհանդակային ընկերության մենեջերը, որն, իր ասելով, գրել է այս հոդվածը և այն տեղադրել է Վիքիպեդիայում իր ընկերոջ վրա կատակելու համար, որի ընտանիքը ընկերական հարաբերությունների մեջ էր գտնվում Ջոն Սայգենթալերի ընտանիքի հետ։

Հայտնաբերում և ուղղում
----------------------

2005 թվականի սեպտեմբերին Սայգենթալերի ընկերը՝ Վիկտոր Ջոնսոն կրտսերը, հայտնաբերել է հոդվածը և հայտնել է նրան այդ մասին։ Ջոնն այդ տեղեկությունը փոխանցել է ընկերներին և գործընկերներին։ Սեպտեմբերի 23-ին Սայգենթալերի գործընկերը Freedom Forum կայքից Վիքիպեդիա է պատճենել նրա պաշտոնական կենսագրությունը։ Հաջորդ օրը խմբագրումը չեղյալ է հայտարարվել Վիքիպեդիայի խմբագիրներից մեկի կողմից, որը համարել է, որ նոր բովանդակությունն ազատ չէ տարածման համար և վերադարձրել է հոդվածի հին տարբերակը։ Էրիկ Նյուտոնն այդ մասին հայտնել է Սայգենթալերին Նյու Յորքում՝ լրագրողների իրավունքների պաշտպանության կոմիտեի հանդիպման ժամանակ։ 2005 թվականի հոկտեմբերին Սայգենթալերը կապ է հաստատել Ջիմմի Ուելսի հետ, և նա ուղղել է հոդվածը և փակել խմբագրումների պատմության հանրային հասանելիությունը։

Անանուն խմբագրի որոնումներ
--------------------------

2005 թվականի նոյեմբերի 29-ին Սայգենթալերը տեղի ունեցածի մասին հոդված է գրել Յու-Ես-Եյ Թուդեյի համար, որում նա Վիքիպեդիան անվանում է «անկոռեկտ և անպատասխանատու հետազոտական գործիք»։ The Tennessean-ի համար Սայգենթալերը պատրաստել է նույն հոդվածի ընդլայնված տարբերակը, որտեղ հայտնել է իր կեղծ կենսագրությունը տեղադրած անանուն խմբագրողին գտնելու անհաջող փորձերի մասին։ Նա խնդրել է BellSouth ընկերությանը՝ անհայտ մասնակցի համացանցային պրովայդերին, նույնականացնել օգտատիրոջն այ-փի հասցեով, սակայն ընկերությունը հրաժարվել է դա անել առանց դատական որոշման։

Wikipedia Watch կայքի հիմնադիր և հակավիքիպեդիական ակտիվիստ Դանիել Բրանդտը հայտնաբերել է, որ այդ մասնակցի այ-փին պատկանում է Rush Delivery ընկերությանը, ինչի մասին նա հայտնել Է Սայգենթալերին, մամուլին և այդ տեղեկությունը հրապարակել է իր կայքում։

2005 թվականի դեկտեմբերի 9-ին Բրայան Չեյսը The Tenessean-ին խոստովանել է, որ Սայգենթալերի մասին կեղծ տեղեկատվություն է տեղադրել Վիքիպեդիայում և ներողությամբ նամակ է գրել Սայգենթալերին։ Դրանից հետո նա հեռացվել է ընկերությունից։ Սայգենթալերը չի ցանկացել դատվել Չեյսի հետ, ավելին՝ նա Rush Delivery ընկերությանը խնդրել է Բրայանին վերադարձնել աշխատանքը, և ընկերությունը համաձայնել է դա անել։ Մամուլին տված հարցազրույցում նա նշել է, որ ամենից շատ վախենում է, որ քաղաքական գործիչների մասին հոդվածների հնարավոր կեղծ խմբագրումների արդյունքում կառավարությունը ստիպված կլինի վերահսկել համացանցը։

Վիքիմեդիա Հիմնադրամի արձագանք
-----------------------------

2005 թվականի դեկտեմբերի 13-ին BusinessWeek-ին տված հարցազրույցում Ջիմմի Ուելսը նշել է այն պատճառները, թե ինչու միստիֆիկացիան այդքան երկար աննկատ է մնացել, և առաջարկել է քայլեր, որոնք կարող են ձեռնարկվել տեղի ունեցածի կրկնությունից խուսափելու համար։ Նա նշել է, որ չափազանց շատ նոր հոդվածների ստեղծման պատճառով մոդերատորները չեն հասցնում ստուգել դրանց իսկությունը։ Այդ պատճառով ժամանակավորապես նոր կանոն է մտցվել այն մասին, որ նոր հոդվածները կարող են ստեղծել միայն գրանցված օգտատերերն, ինչի անհրաժեշտությունը նշել է նաև Սայգենթալերը Վիքիպեդիայի իր քննադատության մեջ։ Սակայն արդեն գոյություն ունեցող հոդվածներում փոփոխություններ կատարելու համար գրանցում չի պահանջվում։

Ուելսը նաև կարծիք է հայտնել, որ հանրագիտարանն ընդհանուր առմամբ (անկախ այն հանգամանքից՝ տպված է այն, թե էլեկտրոնային) չի կարող օգտագործվել որպես առաջնային աղբյուր և չի կարող համարվել լիովին հեղինակավոր (ինչպես կարծում են ոմանք), բայց այնուամենայնիվ Վիքիպեդիան ավելի հուսալի է որպես գիտելիքների տարբեր ոլորտների տեղեկատվական նյութերի աղբյուր, քան այլ համացանցային աղբյուրներ։ Բացի այդ՝ նա Վիքիպեդիան անվանել է «անավարտ աշխատանք»։

Մասնակի փոփոխություններ են կատարվել Վիքիպեդիայի ծրագրային ապահովման և օգտատերերին ուղղված հրահանգների մեջ։ Այսպես, 2005 թվականի դեկտեմբերի 17-ին ի հայտ են եկել «Biographies of living persons» (Հայերեն Վիքիպեդիայում օգտագործվում է նմանատիպ՝ «Ապրող անձանց կենսագրություններ» կանոնը) նոր ցուցումները, որոնք խստացնում են ստուգելիության, չեզոքության և ոճի պահանջները, և մասնավորապես, պահանջում են ապրող անձանց մասին չհաստատված կասկածելի տեղեկատվության հեռացում՝ նման իրավիճակներին բնորոշ աղբյուրի հարցման փոխարեն։ Այժմ ապրող մարդկանց կենսագրությունների համար նոր կատեգորիաներ են ստեղծվել։

Տես նաև
-------

* Գրագողություն Վիքիպեդիայից
* Վիքիպեդիայի վերջի կանխագուշակումներ

Ծանոթագրություններ
------------------

1. ↑  Cohen, Noam (2009 թ․ օգոստոսի 24). "Wikipedia to Limit Changes to Articles on People". *The New York Times*. Retrieved 2012 թ․ ապրիլի 7.
2. ↑  "The State of the News Media 2006 Archived March 22, 2016, at the Wayback Machine.." *The Project for Excellence in Journalism*. Retrieved on September 14, 2009.
3. 1 2  Helm, Burt (2005 թ․ դեկտեմբերի 13). "Wikipedia: "A Work in Progress"". *BusinessWeek Online*. Bloomberg Businessweek. Արխիվացված է the original 2015 թ․ ապրիլի 11-ին. Retrieved 2013 թ․ հոկտեմբերի 16.
4. ↑  "The wiki principle". Economist. 2006 թ․ ապրիլի 20.
5. ↑  Carney, John I. (2006 թ․ փետրվարի 13). "Seigenthaler battles online encyclopedia". *Shelbyville Times-Gazette*. Արխիվացված է the original 2014 թ․ հոկտեմբերի 6-ին. Retrieved 2014 թ․ սեպտեմբերի 30. `{{cite news}}`: Unknown parameter `|dead-url=` ignored (`|url-status=` suggested) (help)
6. ↑  Archived version of the rewriting of the official biography.
7. ↑  Two deletion log entries of the article.
8. ↑  Dalby, Andrew (2009). *The World and Wikipedia: How we are editing reality*. Somerset: Siduri. p. 59. ISBN 978-0-9562052-0-9.
9. ↑  Seigenthaler, John (2005 թ․ նոյեմբերի 29). "A false Wikipedia 'biography'". *USA Today*. Արխիվացված from the original on 2012 թ․ նոյեմբերի 28. Retrieved 2013 թ․ հոկտեմբերի 27.
10. ↑  Terdiman, Daniel (2005 թ․ դեկտեմբերի 15). "In search of the Wikipedia prankster". CNET News.com.
11. ↑  Автор фальшивой статьи в Википедии чистосердечно признался в содеянном, Lenta.ru, 12.12.2005.
12. ↑  Buchanan, Brian J. (2006 թ․ նոյեմբերի 17). "Founder shares cautionary tale of libel in cyberspace". First Amendment Center. Արխիվացված է the original 2007 թ․ փետրվարի 12-ին. Retrieved 2011 թ․ հոկտեմբերի 4.
13. ↑  Page, Susan (2005 թ․ դեկտեմբերի 11). "Author apologizes for fake Wikipedia biography". *USA Today*. Արխիվացված from the original on 2011 թ․ դեկտեմբերի 28. Retrieved 2013 թ․ հոկտեմբերի 27.
14. ↑  Википедия временно заблокировала создание новых статей анонимами, Lenta.ru, 06.12.2005.
15. ↑  Ral315 (2006 թ․ հունիսի 5). "New revision-hiding feature added". *Wikipedia Signpost*.`{{cite web}}`: CS1 սպաս․ թվային անուններ: authors list (link)
16. ↑  "Office actions". *Wikipedia*. Wikimedia Foundation. Retrieved 2010 թ․ հոկտեմբերի 12.
17. ↑  Правило «Биографии современников» в русской Википедии

### Այլ աղբյուրներ

* Boyd, Danah (2005 թ․ դեկտեմբերի 17). "Wikipedia, academia and Seigenthaler". *Corante.com*. Արխիվացված է the original 2005 թ․ դեկտեմբերի 20-ին. Retrieved 2005 թ․ դեկտեմբերի 18.
* Cooper, Charles (2005 թ․ դեկտեմբերի 2). "Wikipedia and the nature of truth". News.com.
* Lamb, Brian (2005 թ․ դեկտեմբերի 9). "Interview with John Seigenthaler". C-SPAN Washington Journal.
* Mielczarek, Natalia (2005 թ․ դեկտեմբերի 11). "Fake online biography created as 'joke'". The Tennessean.
* Orlowski, Andrew (2005 թ․ դեկտեմբերի 12). "There's no Wikipedia entry for 'moral responsibility'". The Register (UK).
* Phillips, Kyra (2005 թ․ դեկտեմբերի 5). "*Live From...* Transcript". CNN. interview with John Seigenthaler and Jimmy Wales.
* NPR (2005 թ․ դեկտեմբերի 12). "Wikipedia joker eats humble pie". BBC News.
* NPR (2005 թ․ դեկտեմբերի 6). "Wikipedia to Require Contributors to Register". National Public Radio. *Talk of the Nation* story summary and radio broadcast.
* Seigenthaler, John (2005 թ․ դեկտեմբերի 4). "Truth can be at risk in the world of the web". The Tennessean.(չաշխատող հղում)
* Terdiman, Daniel (2005 թ․ դեկտեմբերի 5). "Growing pains for Wikipedia". News.com.
* Terdiman, Daniel (2005 թ․ դեկտեմբերի 7). "Is Wikipedia safe from libel liability?". News.com.(չաշխատող հղում)

Արտաքին հղումներ
----------------

* Արդյո՞ք առցանց հանրագիտարանը, ինչպիսին է Վիքիպեդիան, անձեռնմխելի է զրպարտության հայցերից՝ Պրոֆ․ Անիտա Ռամասաստրիի կողմից Writ կայքում
* Ջոն Սեյգենթալեր, «Wikipedia, WikiLeaks, and Wiccans»՝ 49-րոպեանոց ներկայացում Վանդերբիլթի համալսարանում, Հոկտեմբերի 21, 2011, C-Span Video Library
* «Համացանցում գտել են Վիքիպեդիայի ստախոսին» ՝ Նյու Յորք Թայմսից Քեթրին Սիլայի կողմից
* Ընկերության հեղինակությունը Վիքպեդիայում․ միստիֆիկացիաներ, ոչ միանշանակ փաստեր և «խմբագրական պատերազմներ»։ Ինչպես են գրողից Քենեդու սպանող դարձրել։ Archived 2015-08-29 at the Wayback Machine.